Her er alt du må vite om hvilke land som kan ta seg videre i EM
ARTIKKELEN ER OVER TRE ÅR GAMMEL Vi går rett på sak, i det som etter hvert viser seg å bli intrikate regnestykker. Prøv selv: Her kan du eksperimentere med resultatene i de siste kampene, og se hvem som går videre!I gruppe A er Frankrike gruppevinner etter seirer over Romania og Albania, og uavgjort mot Sveits. Sveits har sikret andreplassen takket være fem poeng på sine tre kamper. De er dermed videre til åttedelsfinalen. Albania har noen svært spennende dager i vente etter at de slo Romania 1-0. Ettersom de har tre poeng, må de vente på svar på om de er videre som en av de fire beste treerne. Romania tapte 1-0 mot Albania i siste kamp, og er derfor allerede ute av EM. EM-høydepunktene i sosiale medier: Sterlings som rotte, Ronaldo-refs og forklaringen på Löws kløeI gruppe B tok Wales en overraskende gruppeseier etter maktdemonstrasjonen mot Russland (3-0) i siste gruppespillsrunde. Det betyr at de møter tredjeplassen i gruppe A, C eller D. England klarte ikke å beholde tabelltoppen etter kun 0-0 mot Slovakia. De møter dermed andreplassen i gruppe F. Det betyr enten Ungarn, Island, Portugal eller Østerrike. Slovakia, som endte på tredjeplass i gruppen med tre poeng, må vente i spenning for å se om de blir blant de fire beste treerne. Russland er ute av EM etter sisteplass, ett poeng og minus fire i målforskjell. Langli langer ut mot TV-produsenten: - Gjør ikke jobben sin Stort VG-spesial: Les deg opp på uhorvelige mengder med statistikk fra EMTyskland er gruppevinnere takket være bedre målforskjell enn andreplass Polen, som begge endte på syv poeng i denne gruppen. Tredjeplass Nord-Irland er allerede kvalifisert. Ettersom de – utrolig nok – ikke tapte mer enn 1-0 mot Tyskland, er de sikret å være blant de fire beste tredjeplassene. Ukraina er utslått med null poeng. Les også: Tyskland-stjernens merkelige EM-sviktTakket være en scoring mot Spania tre minutter før slutt, er det overraskende nok Kroatia som går seirende ut av denne gruppen med syv poeng. Spania må belage seg på en tøff åttedelsfinale etter det dramatiske tapet mot Kroatia. Vinner de den kampen, må de trolig møte Tyskland, og vinner de den, må de trolig møte Frankrike eller England. Tyrkia venter i spenning for å se om de ender blant de fire beste tredjeplassene, etter at de slo Tsjekkia 2-0 i siste gruppekamp. Kroatisk journalist: Derfor skapte fansen skandalen Tsjekkia er ute etter sisteplass og kun ett poeng i gruppespillet. Les også: Ekspert mener Spania kan stole på denne mannen i 10 år tilItalia er allerede sikret førsteplassen med sine seks poeng, mens Belgia har et grep om andreplassen tre poeng bak. Dersom de unngår å tape mot Sverige, er de sikret den. Taper det belgiske landslaget mot Sverige, kan det imidlertid tenkes at de ryker. Det avhenger også av at Irland slår Italia. Sverige og Irland står begge med ett poeng, og dersom begge taper, ender gruppetreeren faktisk opp med ett poeng. Det holder ikke til avansement. Sverige er derfor avhengig av å ta poeng mot Belgia - og helst vinne - for å gå videre. Blir det uavgjort, ender Zlatan & Co. med to poeng, og det er heller tvilsomt om det er nok til å gå videre. Men vinner svenskene, går laget forbi Belgia. Og så fremt Irland ikke slår Italia med en god del mål, ender svenskene da på en 2. plass. Så du denne? Slik kan Sverige gå videre etter tap mot Italia Enda verre er utgangspunktet for Irland. De bør - i likhet med svenskene - vinne sin siste kamp. Med uavgjort ender laget på to poeng, og selv om Sverige skulle tape og irene kaprer tredjeplassen, holder det etter alt å dømme ikke inn. Vinner irene mot Italia, tar de minimum - og mest sannsynlig - tredjeplassen. Og med fire poeng kan det holde til avansement. PS! Italia - Irland og Sverige Belgia spilles onsdag 22. juni klokken 21.00. Les også: Sverige-backen stygge utslett - har kastet kremen i havetOverraskende nok er det Ungarn (fire poeng) som topper gruppe F, og Norges banemenn er allerede sikret minimum en tredjeplass. Med tap mot Portugal kan laget også ende på andreplass, men det avhenger av at Island ikke slår Østerrike og hvilken nasjon som i så fall ender øverst av de to avgjøres igjen på målforskjell. Blir det uavgjort mot «Bomnaldo» og resten av portugiserne har Ungarn en god sjanse på førsteplassen. For å miste den i så tilfelle, må Island vinne med to eller flere. Vinner islendingene med to, avgjøres plasseringen dem imellom på målforskjell. Island er laget som enn så lenge har andreplassen, på flere scorede mål foran Portugal. Det betyr at laget kan klare en andreplass så lenge Portugal ikke vinner. Island kan også ta en tredjeplass selv med tap. Da er laget avhengig av at Portugal også taper - og at Portugal taper med samme antall mål uten å score flere enn islendingene. Men to poeng, som de i så fall havner på, holder lite trolig til å gå videre som en treer. Portugal har på sin side kniven på strupen. Ronaldo har brukt mesterskapet til å bomme og bomme, og laget trenger minst en uavgjort for å holde liv i drømmen om avansement. Med tap ender laget best på en tredjeplass med to poeng, og er lite trolig videre. Med uavgjort kan laget knipe andreplassen foran Island og Østerrike, men er da avhengig av at Østerrike ikke vinner med mer enn ett mål. Vinner Portugal sin skjebnekamp, går laget videre. Østerrike har kniven enda mer på strupen enn Portugal. Laget må vinne for å ha en sjanse til avansement, men selv seier er ikke sikkert at holder til første- eller andreplass. Dersom Portugal slår Ungarn, er Østerrike avhengig av målforskjell for å passere Ungarn. Enn så lenge er de fire mål bak ungarerne. Fire poeng holder på den andre siden til minimum tredjeplass, men kan være nok til mer. For hvis Portugal ikke slår Ungarn, tar Østerrike over andreplassen med seier over Island. PS! Island - Østerrike og Ungarn - Portugal spilles den 22. juni klokken 18.00. Les også: Tar oppgjør med norsk Ronaldo-skadefryd
EM-kartet for utslagsrundene er i ferd med å tegnes ut. VG gir deg svaret på hvilke lag som er videre, kan gå videre og som ikke spiller for noenting.